stanford-oval/wikipedia huggingface dataset:
בטלסטאר גלקטיקה

| --- | --- |

סמליל הסדרה
 מבוסס על:  בטלסטאר גלקטיקה, בטלסטאר גלקטיקה 
 סוגה:  מדע בדיוני, דרמה המשכית
 יוצרים:  רונלד ד. מור
 שחקנים:  ראו פירוט
 פרסים:  פרס הוגו לעיבוד הדרמטי הטוב ביותר (קצר) 
 ארץ מקור:  ארצות הברית ארצות הברית   קנדה קנדה
 שפות:  אנגלית 
 מספר עונות:  4
 מספר פרקים:  73
 תוכנית מקור:  בטלסטאר גלקטיקה
 תוכנית המשך:  קפריקה
 הפקה
 מפיק:  רונלד ד. מור 
 הפצה:  NBCUniversal הפקות, אמזון פריים וידאו, הולו, Xfinity Streampix 
 מוזיקה:  בר מק'קרירי 
 אורך פרק:  42-48 דקות
 שידור
 רשת שידור:  Sci Fi Channel
 רשת שידור בישראל:  Yes stars Action
 תקופת שידור מקורית:  18 באוקטובר 2004 – 20 במרץ 2009
 קישורים חיצוניים
 http://www.syfy.com/battlestar
 דף התוכנית ב-IMDb
 
בטלסטאר גלקטיקה (באנגלית: Battlestar Galactica) היא סדרת דרמה המשכית ומדע בדיוני אמריקאית ששודרה בשנים 2009-2003 בערוץ Sci-Fi Channel.
הסדרה מתארת את המסע בחלל של האנושות בעקבות הכחדה של רוב הגזע האנושי על ידי גזע של רובוטים הנקראים "סיילונים" שבני האדם יצרו.
הסדרה היא חידוש לסדרה בטלסטאר גלקטיקה ששודרה בשנים 1979-1978 שלסדרת ההמשך שלה קוראים גלקטיקה 1980. הסדרה החדשה היא בעלת קווי עלילה שונים מן הסדרה המקורית.
ניסיונות חידוש

בשנת 1999 הפיק ריצ'רד האץ' סרט קצר באורך 30 דקות בשם בטלסטאר גלקטיקה - ההתגלות השנייה שהיווה פיילוט לסדרת טלוויזיה שתהווה המשך ל"בטלסטאר גלקטיקה (1978)" תוך התעלמות מוחלטת מ"גלקטיקה 1980". האץ' אפילו הפיק פרומו באורך 4 דקות בניסיון לשכנע את אולפני יוניברסל לתת לפרויקט שלו אור ירוק. האץ' הצליח להשיג כמות נכבדת מן הליהוק המקורי אך האולפנים לא הסכימו לפרויקט. גם הבמאי בריאן סינגר עשה מאמצים להחיות את הסדרה בשנת 2001 ברשת פוקס אך הפרויקט נגנז בשל אירועי ה 11 בספטמבר.
סרטים, סדרות ומדיות נוספות

הסדרה היא ההמשך הישיר למיני סדרה בטלסטאר גלקטיקה שיצאה בשנת 2003. בעקבות הצלחת הסדרה בארצות הברית ובעולם, היא זכתה לפרסים רבים כוללים פרס אמי, פרס סאטורן ופרס הוגו. בשנת 2010 הופקה לה סדרת בת ששמה "קפריקה" והיא מהווה פרולוג של יובל לפני הסדרה הנוכחית המתארת את יצירת הסיילונית הראשונה ומערכת היחסים של משפחת אדאמה ומשפחת גרייסון. בישראל הסדרה שודרה בערוץ Yes stars Action.
בנוסף, לסדרה נוצרו הפקות נלוות כגון סרטי הטלוויזיה: "בטלסטאר גלקטיקה: התער" ו"בטלסטאר גלקטיקה: התוכנית". כמו כן נוצרה סדרות הרשת: "בטלסטאר גלקטיקה: המחתרת, בטלסטאר גלקטיקה: רייזר פלאשבאקס ובטלסטאר גלקטיקה: הפנים של האויב. ב-9 בנובמבר 2012 יצאה הסדרה בטלסטאר גלקטיקה: דם וכרום המהווה פריקוול למיני סדרה ומתוארכת כעשר שנים לאחר פרוץ מלחמת הסיילונים הראשונה.
כמו כן, נוצרו משחקי מחשב רבים לזיכיון הסדרה ומשחקי קופסה.
תסריטי הסדרות גם נכתבו כנובלות וניתן למצוא גרסאות רבות שנכתבו על ידי סופרים שונים.
גם ספרי קומיקס של בטלסטאר גלקטיקה יצאו לאור.
קיימים עשרות רבות של מוצרי צריכה של הסדרה: מצעצועי החלליות השונות, לביגוד עם: תמונות, כיתובים וסמלילים ועד למצנם ("טוסטר" - מילת גנאי לסיילונים) בציפוי כרום (המזכיר את הצנטוריונים) הקולה את הצנימים בדמות סיילון.
הרקע העלילתי של הסדרה

בסדרה, האנושות מתקיימת בתריסר כוכבי לכת המכונים "12 המושבות של קובול". המושבות מרוחקות מאוד מכדור הארץ שקיומו הוא בגדר אגדה והוא מכונה "המושבה ה-13". אף אחד ב 12 המושבות אינו יודע את מיקומו של כדור הארץ. האנושות מאמינה שאבותיה הקדומים הגיעו מכוכב לכת בשם קובול שם בני האדם והאלים חיו יחדיו. בעקבות כעסם של האלים על האנושות הם החליטו להגלות את האנושות מקובול לשלוש עשרה מושבות. שתים עשרה המושבות הן קבוצה של כוכבי לכת קרובים יחסית זה לזה ובהם האנושות התפתחה באופן יחסית אחיד ולהן ממשל משותף, המושבה השלוש עשרה היא כדור הארץ ומלבד רמזים עלומים במגילות דתיות עתיקות בנות אלפי שנים, לא ידוע היכן היא נמצאת. האנושות היא בעלת רמה טכנולוגית מפותחת הבאה לידי ביטוי ביכולת מתקדמת של מסע בחלל וביצירת רובוטים תבוניים המכונים "סיילונים" כדי להקל על חיי בני אדם. בפרולוג מתואר שהסיילונים מרדו בבני האדם, ופתחו במלחמה ארוכה ועקובה מדם שהסתיימה בחתימה על הפסקת אש ובעזיבת הסיילונים את 12 המושבות.
הפסקת האש נמשכה כארבעים שנה שבהן איש לא ראה או שמע מהסיילונים. בפרקים הראשונים של הסדרה מתוארת סופה של הפסקת האש, כאשר הסיילונים מתחילים במתקפת פתע הרסנית על שתים עשרה המושבות תוך שימוש בסוג חדש של סיילונים, הנראים אנושיים לחלוטין שבזכותם הצליחו הסיילונים להסתנן למושבות ולנטרל כמעט לחלוטין את מנגנוני ההגנה שלהן. המלחמה הסתיימה בחטף, ובתוצאת השמדה כמעט מוחלטת של המין האנושי באמצעות נשק גרעיני, והסיילונים כובשים את 12 המושבות.
הסדרה מתמקדת בקבוצה אחת של ניצולים מהטבח - צוותה של ספינת קרב ישנה בשם "גלקטיקה" שמתגלה כעמידה בפני מתקפות החבלה הסיילוניות דווקא משום שהטכנולוגיה בה מיושנת והמחשבים אינם מרושתים. אל הגלקטיקה מצטרפות קומץ של כמה עשרות ספינות חלל אזרחיות נוספות ששהו בחלל בזמן המתקפה והצליחו להימלט מפני הסיילונים ולקבל חסות תחת הגנתה של הגלקטיקה. הסדרה מתארת את תהליך התגבשותו של הצי המאולתר, המונה כ-50,000 בני אדם בלבד, ואת גיבושו תוך כדי ההימלטות מן ההתקפות של הסיילונים, החוששים שבני האדם יחזרו בעתיד לנקום בהם, ולכן הם רודפים אחרי הצי במטרה למחוק את האנושות כליל.
עיקר הסדרה מתמקד במתרחש על סיפון הגלקטיקה עצמה, בכוחות הצבא המנסים להגן על הצי, ובשלטון הפוליטי המנסה להנהיג אותו.
מעונתה השנייה של הסדרה ניתן משקל רב גם למתרחש אצל הסיילונים בעלי המראה האנושי, המנסים לבנות חברה חלופית לחברת בני האדם ונתקלים במחלוקות פנימיות.
רעיונות ותפיסות בסדרה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הסדרה שואבת השראה רבה מיוון העתיקה. יש מאבק בין אמונה פוליתאיסטית לאמונה מונותאיסטית. הסדרה מעלה שאלות פילוסופיות ורעיונות על מגוון נושאים כגון: הפלות, זכות הבחירה, הסללה, תלות בטכנולוגיה, הישרדות המין האנושי, התאבדות ועוד.
דמויות עיקריות > סיילונים > שכחת החמישה האחרונים

גישתם הסלחנית של החמישה האחרונים כלפי בני האדם הרגיזה מאוד את ג'ון. הוא שינה את שמו לקאביל, לכד את החמישה והמית אותם. לפני שהוריד אותם לגופות חדשים הוא תכנת להם זיכרונות של בני אדם ועירב אותם ביניהם במטרה שילמדו על אופיים הבזוי ויבינו את טעותם. לאחר מכן, הוא מחק כל זיכרון שלהם ממאגר הזיכרונות הסיילוני ותכנת את הדגמים האחרים לא לחשוב עליהם, אך התכנות לא היה מוצלח במיוחד ודיאנה והריידרים הצליחו למצוא אותם.
ראו גם

בטלסטאר גלקטיקה (מיני סדרה)
נולד לרקוד

| --- | --- |

 מבוסס על:  "So You Think You Can Dance" (ארצות הברית)
 סוגה:  תוכנית מציאות
 יוצרים:  דודו ירדני, טמירה ירדני, צביקה הדר, יואב צפיר
 מנחים:  צביקה הדר
 שופטים:  אונה הולברוק, דוד דביר, מיכל אמדורסקי, עידו תדמור
 זוכים:  אור כחלון, יוליה איגלניק, נתנאל בלאיש
 ארץ מקור:  ישראל ישראל
 שפות:  עברית 
 מספר עונות:  3
 מספר פרקים:  51
 הפקה
 בעלי תפקידים נוספים:  מלבישה ראשית: ליאת אשורי
 אורך פרק:  כ-60 דקות
 שידור
 רשת שידור:  שידורי קשת (ערוץ 2)
 תקופת שידור מקורית:  2005 – 3 במרץ 2008
 קישורים חיצוניים
 דף התוכנית ב-IMDb
 
"נולד לרקוד" היא תוכנית מציאות בידורית ישראלית אשר שודרה בערוץ 2, במסגרת שידורי קשת. התוכנית הייתה גרסה ישראלית לפורמט אמריקני קנוי "So You Think You Can Dance" של רשת פוקס.
פורמט

בתוכנית התחרו המשתתפים להשגת התואר הנכסף – "הרקדן של ישראל". בכל פרק בתוכנית חולקו המשתתפים לזוגות, וכל זוג הגריל סגנון ריקוד שאותו היה עליו לבצע כמיטב יכולתו. הרקדנים רקדו מול הקהל באולפן ומול ארבעת השופטים. בסוף כל פרק בחרו השופטים את הזוגות המצטיינים והם זכו בחסינות. יתר המשתתפים הועמדו להדחה וביצעו ריקוד סולו. הקהל בבית הצביע במסרונים עבור הרקדנים שרצה להשאיר, והרקדן שזכה בכמות הקולות הנמוכה ביותר הודח מהתחרות (לעיתים הודח יותר מרקדן אחד בתוכנית). התוכנית זכתה להצלחה ולקהל מעריצים רב.
צוות התוכנית

את התוכנית הנחה צביקה הדר והשופטים המקצועיים הם:
אונה הולברוק – רקדנית, כוריאוגרפית ומורה לריקוד.
דוד דביר – מנהלה האמנותי לשעבר של להקת המחול "בת שבע", מנהל מגמת המחול בתיכון לאמנויות "תלמה ילין", מורה לריקוד ורקדן.
מיכל אמדורסקי – זמרת, שחקנית ורקדנית במחזות-זמר שונים.
עידו תדמור – מורה לריקוד ורקדן מצליח, זוכה פרסים בישראל ובעולם.
עונות התוכנית > עונה ראשונה

העונה הראשונה של התוכנית שודרה החל מ-2005. לשלב הגמר של התוכנית, שהתקיים ב־22 בפברואר 2006 בשידור חי, הגיעו רוני ברנדשטטר, שי פרטוש, מאיה אמיתי ואור כחלון, ובו הם צוותו לזוגות שונים לכמה ריקודים, שכללו גם ריקוד "סולו" של כל אחד ואחת מהם. במקום הראשון זכה אור כחלון, במקום השני זכה שי פרטוש, במקום השלישי זכתה רוני ברנדשטטר ובמקום הרביעי מאיה אמיתי. תוכנית הגמר זכתה לרייטינג של 34.2%
בעונה זו זכו לפרסום השחקניות רונה-לי שמעון ודנה פרידר.
עונות התוכנית > עונה שנייה

העונה השנייה של התוכנית שודרה החל מ-22 בנובמבר 2006. גמר העונה שודר ב-10 במרץ 2007 ובו זכתה יוליה איגלניק לאחר שנקעה את רגלה בבוקר השידור. במקום השני זכה תום וינברגר, שזכה גם כן במלגת לימודים בבית ספר למחול בניו יורק, כחלק מהפתעה שנחשפה במהלך הגמר (רק המקום הראשון אמור היה לזכות בפרס). למקום השלישי הגיעה עדי עמית, אשר בשלב מוקדם יותר הודחה, אך הקהל בחר להחזירה בשלב גלגל ההצלה. במקום הרביעי זכה איתי פרי.
תוכנית הגמר זכתה לרייטינג של 35%.
עונות התוכנית > עונה שלישית

העונה השלישית החלה ב-14 בנובמבר 2007. גמר העונה התקיים ב-3 במרץ 2008. לאחר חצי הגמר הראשון נחשף כי בגמר יתחרו רק שלושה מתמודדים לאחר תחרות בין ארבעת המתמודדים המובילים. שלישיית המתמודדים שהשתתפה בגמר היא (לפי סדר הזכייה): נתנאל בלאיש, ארתור אסטמן ונטליה שטנדלר. תוכנית הגמר זכתה לרייטינג של 27.2%, ירידה לעומת השנים הקודמות.
עם תום העונה השלישית הוחלט לסיים את הפקת התוכנית ולהחליפה בתוכנית חדשה בשם "מלחמת העולמות". בשל מבצע עופרת יצוקה שונה שמה ל"לא נפסיק לרקוד".
ראו גם

לא נפסיק לרקוד
רק רוצים לרקוד
רוקדים עם כוכבים
כוכב נולד
הערות שוליים

↑  ניר נתן, לוס אנג'לס, ‏משדרי הקיץ הפושרים בטלוויזיה האמריקנית העלו הרייטינג של CNN, באתר גלובס, 3 בספטמבר 2006
↑  רוני דורי, דוד דביר נגד להקת בת שבע, באתר הארץ, 24 בדצמבר 2008
↑  רוני דורי, לא רק השופט הטוב, באתר הארץ, 23 בספטמבר 2008
↑  רותה קופפר, אור כחלון זכה במקום הראשון ב"נולד לרקוד", באתר הארץ, 22 בפברואר 2006
רוני דורי, זוכה "נולד לרקוד", אור כחלון, התקבל ללהקת התיאטרון-מחול של הולנד, באתר הארץ, 7 ביוני 2009
↑  יעל גאוני, ‏גמר "נולד לרקוד" משחזר את הצלחת "כוכב נולד 3" עם רייטינג של 34.2%, באתר גלובס, 23 בפברואר 2006
↑  קרן נתנזון, הזוכה ב"נולד לרקוד": יוליה איגלניק, באתר ynet, 10 במרץ 2007
↑  יעל גאוני, ‏זמן פציעות: גמר "נולד לרקוד 2" בראש הטבלה, באתר גלובס, 11 במרץ 2007
↑  מריאנה בננסון, עכבר העיר, נולד לרקוד: שוב דפקו את הרוסים, באתר הארץ, 4 במרץ 2008
↑  יעל גאוני, ‏גמר "נולד לרקוד 3" איכזב: רשם את הרייטינג הנמוך ביותר מבין תוכניות הגמר של התוכנית, באתר גלובס, 9 במרץ 2008
↑  אביב דילבסקי, עכבר העיר, "מלחמת העולמות": עושים צחוק מהצופים, באתר הארץ, 29 בדצמבר 2008
↑  רותה קופפר, את הריקוד הזה אפשר להפסיק, באתר הארץ, 17 בפברואר 2009
| 0 | 1 | 2 |
| --- | --- | --- |
| הקודם: 2006 - רוקדים עם כוכבים | פרס האקדמיה הישראלית לטלוויזיה - תוכנית מציאות (ריאליטי)  2007 - נולד לרקוד | הבא: 2008 - הישרדות 10 |
לואיס רוביאלס

לואיס מנואל רוביאלס בחאר (בספרדית: Luis Manuel Rubiales Béjar; נולד ב-23 באוגוסט 1977) הוא כדורגלן עבר ועסקן כדורגל ספרדי ששימש כנשיא פדרציית הכדורגל הספרדית המלכותית (RFEF) וכאחד מסגני הנשיא של אופ"א.
ראשית חייו

רוביאלס נולד בלאס פאלמאס דה גראן קנריה שבאיים הקנריים. הוא גדל במוטריל שבמחוז גרנדה.
קריירת משחק

רוביאלס בילה את רוב קריירת המשחק שלו בליגה הספרדית השנייה בכדורגל במדי גואדיקס, מיורקה ב', ליידה, חרס, לבאנטה (עימה עלה ללה ליגה ב-2004 ו-2006) ואליקנטה. הוא ערך את הופעת הבכורה שלו בליגה הספרדית הבכירה ב-29 באוגוסט 2004, כשנכנס כמחליף בתיקו 1–1 בחוץ מול ריאל סוסיאדד.
ב-4 באוגוסט 2009 חתם רוביאלס חתם לשנה בהמילטון אקדמיקל מליגת העל הסקוטית, אך לאחר שלוש הופעות ליגה בלבד הוא עזב את המועדון וחזר לספרד.
לאחר הפרישה

במרץ 2010 נבחר רוביאלס לנשיא איגוד הכדורגלנים הספרדים (AFE). הוא עזב את תפקידו בנובמבר 2017 מתוך כוונה להתמודד לתפקיד בפדרציית הכדורגל הספרדית המלכותית, ונבחר לנשיאה במאי 2018. באחת מפעולותיו הראשונות כנשיא פיטר רוביאלס את מאמן הנבחרת הלאומית יולן לופטגי ערב מונדיאל 2018, לאחר שזה לא הודיע לו על משא ומתן שניהל לאימון ריאל מדריד.
ב-8 בספטמבר 2018 התראיין רוביאלס ומתח ביקורת על נשיא הלה ליגה חאבייר טבאס, שחתם על חוזה לקיום משחקים בארצות הברית, והצהיר שהעסקה "חסרת ערך" ללא אישור הפדרציה. הוא גם שיתף פעולה עם נשיא פיפ"א ג'אני אינפנטינו למניעת קיום המשחקים
ב-18 באפריל 2022 פרסם העיתון הדיגיטלי אל קונפידנסיאל מסמכים וקובצי אודיו שהודלפו שכללו שיחות מ-2019 בין רוביאלס לבין הכדורגלן ואיש העסקים ג'רארד פיקה. במסמכים שפורסו ניהל רוביאלס משא ומתן עם פיקה על תשלום עמלות הקשורות למשחק הסופר קאפ הספרדי בערב הסעודית. אחד התנאים לעמלות היה ששתיים מארבע הקבוצות בטורניר יהיה ברצלונה (קבוצתו של פיקה) וריאל מדריד. רוביאלס עצמו ייהנה גם מעמלות אלה בהינתן החלק המשתנה של שכרו בפדרציה.
בשנת 2022 הגיש דודו חואן רוביאלס תלונה על שחיתות בגין מעילה בכספי ה-RFEF. על פי הדיווחים הוא גם בילה באורגיות עם קבוצת חברים בבית בסאלוברניה בשנת 2020. לדברי חואן רוביאלס, לואיס גם הגה תוכנית ריגול נגד נשיא ה-AFE דויד אגנסו.
באוקטובר 2022 פרסם אל קונפידנסיאל שיחת וואטסאפ בה דיבר רוביאלס בצורה מבזה על כמה קבוצות כדורגל ספרדיות. הוא אמר שהוא לא אוהב את ויאריאל, ולנסיה וסביליה ושהוא מרחם על אתלטיקו מדריד כי הם "אפרוריים".
ב-2022 הגיש רוביאלס תביעה נגד ויקיפדיה בדרישה להסרת תוכן מוויקיפדיה הספרדית שעלול להיראות כפוגע בכבודו.
תקרית גביע העולם לנשים 2023

לאחר שספרד זכתה בגביע העולם בכדורגל נשים 2023 לאחר ניצחון בגמר על אנגליה באוגוסט 2023, נישק רוביאלס את קשרת הנבחרת ג'ניפר הרמוסו על שפתיה במהלך חלוקת המדליות. מאוחר יותר ציינה הרמוסו במהלך שידור חי באינסטגרם שלא אהבה את הנשיקה. על פי הדיווחים, בחדר ההלבשה הוא כרך את זרועו סביבה ואמר: "שם (באיביזה), נחגוג את החתונה של ג'ני ולואיס רוביאלס".
קודם לכן נצפה רוביאלס תופס את מפשעתו בתא הכבוד לצד לטיסיה, מלכת ספרד, ובתה בת ה-16 אינפנטה סופיה. גם לאחר שהתנצל ספג רוביאלס ביקורת חריפה בעולם הכדורגל, למשל מצד הכדורגלנית האמריקאית מייגן ראפינו והקשר הספרדי אנדרס אינייסטה. גם ראש ממשלת ספרד פדרו סנצ'ס ושרים נוספים קראו להתפטרותו.
ארגון הכדורגלנים הספרדי פרסם הודעה רשמית והכריז שאם רוביאלס לא יתפטר מיד ידרשו להחיל נגדו את חוק הספורט, מה שיכול לגרום להדחתו. ליגת העל הספרדית בכדורגל נשים הגישה תלונה בפני מועצת הספורט הגבוהה (CSD) בבקשה להדחתו. ארגון שחקני הכדורגל העולמי (FIFPRO) קרא גם הוא לפעולה מיידית ולחקירה של פעולותיו במסגרת הקוד האתי של פיפ"א. ב-24 באוגוסט פתחה ועדת המשמעת של פיפ"א נגד רוביאלס בהליכים משמעתיים, וה-RFEF הודיעה כי תקיים אספת חירום כללית ב-25 באוגוסט.
על אף ההערכות שיתפטר במהלך האספה, הודיע רוביאלס שלא יעשה זאת.
באותו היום ספג רוביאלס ביקורת משני שחקני נבחרת הגברים של ספרד וריאל בטיס, הקטור ביירין ובורחה איגלסיאס, כשהאחרון סירב לשחק בנבחרת עד התפטרותו של רוביאלס. שני שוערי ספרד לשעבר, איקר קסיאס ודויד דה חאה, מתחו גם הם ביקורת על נאומו של רוביאלס ב-טוויטר.
ב-25 באוגוסט 2023 הגישה ממשלת ספרד תלונה לבית המשפט למנהלי ספורט בגין "התנהגות בלתי הולמת חמורה" במטרה לקבל אישור להשעות אותו מתפקידיו. מאוחר יותר באותו יום פרסמו 81 כדורגלניות, כולל כל 23 השחקניות שזכו בגביע העולם, הצהרה משותפת בה התחייבו להחרים את הנבחרת הלאומית עד שיהיו שינויים בהנהגת RFEF.
משחק ידידות לתמיכה ברוביאלס בשם "Amigos de Luis Rubiales" ("החברים של לואיס רוביאלס") ובהשתתפות קבוצת נעוריו מוטריל נקבע ל-26 באוגוסט 2023, אך היוזמה הופלה על ידי העירייה שסירבה להשכיר את האצטדיון העירוני בשל חשש להפרעה לסדר הציבורי.
ב-26 באוגוסט 2023 השעתה ועדת המשמעת של פיפ"א את רוביאלס לתקופה של 90 יום. התובע הכללי של ספרד פתח בחקירה נגדו, אימו החלה לשבות רעב בכנסייה במוטריל במחאה על העוול שנעשה לבנה, לטענתה, וההתאחדות הספרדית הודיעה שתפרוש מאופ"א אם השעייתו של רוביאלס תימשך.
ב-20 בפברואר 2025, התקבל דינו של רוביאלס כאשר השופט זיכה אותו ועוד שלושה נאשמים נוספים, ביניהם חורחה וילאדה שהיה מאמן נבחרת ספרד בכדורגל נשים, המנהל הספורטיבי אלברט לוקה ואחראי השיווק רובן ריברה בתקיפה מינית (שיוחסה רק לרוביאלס) וניסיון כפייה על הרמוסו לצלם סרטון בו היא הייתה אמורה להפחית את חומרת הנשיקה (שיוחסה לכל הארבעה), עונשו של רוביאלס הסתכם בתשלום של 10,800 אירו להרמוסו למשך שנה וחצי וצו הרחקה ברדיוס של 200 מטרים מהרמוסו ואיסור על יצירת קשה עימה למשך שנה.
חיים אישיים

רוביאבלס היה נשוי בעבר לעורכת הדין מנואלה דליקאדו וגה, עימה יש לו שלוש בנות.
תארים

הליגה הספרדית השנייה: 2003/04
קאסל רוק (סדרת טלוויזיה)

| --- | --- |

פתיח הסדרה
 מבוסס על:  דמויות וספרים מיצירותיו של סטיבן קינג
 סוגה:  אימה מותחן פסיכולוגי על-טבעי
 יוצרים:  ג'יי ג'יי אברהמס
 שחקנים:  מלאני לינסקיי אנדרה הולנד ג'יין לוי ביל סקארסגארד סיסי ספייסק סקוט גלן טרי אוקווין פרנק ל. רידלי
 ארץ מקור:  ארצות הברית ארצות הברית
 שפות:  אנגלית
 מספר עונות:  2
 מספר פרקים:  20
 הפקה
 מפיק:  ג'יי ג'יי אברהמס, סטיבן קינג, Ben Stephenson 
 מפיקים בפועל:  ג'יי ג'יי אברהמס בן סטפנסון ליז גלוצר דסטין תומאסון סאם שאו
 חברת הפקה:  Bad Robot Productions חטיבת הטלוויזיה של האחים וורנר
 הפצה:  הולו
 מוזיקה:  תומאס ניומן 
 אורך פרק:  48-55 דקות
 שידור
 רשת שידור:  הולו
 תקופת שידור מקורית:  25 ביולי 2018 – 11 בדצמבר 2019
 קישורים חיצוניים
 www.hulu.com/castle-rock
 דף התוכנית ב-IMDb
 
קאסל רוק (באנגלית: Castle Rock) היא סדרת רשת אמריקאית מסוגת מותחן אימה פסיכולוגי שהופקה על ידי המפיק ג'יי ג'יי אברהמס עבור שירות הזרמה המדיה "הולו". הסדרה מתרחשת בעיירת קאסל רוק - עיירה בדיונית המופיעה ומאוזכרת ברבים מיצירותיו של סטיבן קינג - ובהתאם לכך, מופיעים ומאוזכרים בה רבים מדמויותיו ויצירותיו של קינג. הסדרה עלתה לראשונה לשידור ב-25 ביולי 2018 ובוטלה לאחר שתי עונות.
עלילה > רקע

הסדרה משלבת בין הדמויות והיצירות המיתולוגיות והאהובות של סטיבן קינג אל תוך סיפור אפי אחד המספר על מלחמת האור באפלה, המשתרע על שטחה של מיין.
עלילה > עונה 1

עורך דין בשם הנרי דיבר, שחווה בילדותו אירוע טראומטי בעיירה בה גדל, קאסל רוק, שב עם בנו לעיירת ילדותו לאחר שבאגף נטוש בכלא המקומי התגלה אסיר מסתורי, "הילד", המבקש את נוכחותו של הנרי. הופעתו של האסיר מתחילה שרשרת אירועים על טבעיים בעיירה.
עלילה > עונה 2

סכסוך בין העיירה קאסל רוק לג'רוזלם לוט מגיע לנקודת רתיחה בעקבות הגעתה לעיירה של אנני וילקס ואחותה, ג'וי, אשר נחשפות לאירועים המשונים שקורים בעיירה. במקביל, העונה גם מציגה את הרקע של אנני ושופכת אור על האירועים שהפכו אותה לאישה הפסיכופתית והסדיסטית המוצגת באירועי "מיזרי".
צוות השחקנים > עונה 1

אנדרה הולנד - הנרי מת'יו דיבר, עורך דין פלילי שעזב את קאסל רוק אל טקסס לאחר שנחשד על ידי תושבי העיירה במות אביו המאמץ, אך שב אל העיירה לאחר שקיבל בקשה מוזרה.
מלאני לינסקי - מולי סטראנד, בעלת עסק נדל"ן בקאסל רוק, שלה יש יכולות טלפתיות ואמפתיות.
ביל סקארסגארד - הילד, אסיר מסתורי בבית הכלא שושנק שמבקש את עזרתו של הנרי לאחר ששוחרר ממכל מים הנמצא מתחת למבנה הכלא. מופיע בקצרה בעונה השנייה כדמות "המלאך" שלה סוגדת קבוצה דתית מקומית.
ג'יין לוי - ג'קי טורנס, צעירה בעלת ידע רב בהיסטוריה המקומית של קאסל רוק, טורנס אימצה את השם ג'קי כמחאה על כך שמשפחתה בחרה להדחיק את מעשיו של דודה ג'ק טורנס, המופיע בספרו של סטיבן קינג "הניצוץ".
סיסי ספייסק - רות דיבר, אמו המאמצת של הנרי, שמאבקה במחלת הדמנציה גורם לה לחשוף סודות על עברה האפל של קאסל רוק.
סקוט גלן - אלן פאנגבורן השריף של העיירה. הוא מצא את הנרי כשהיה ילד ונעדר ל-11 ימים. אלן הוא הדמות הראשית בספר של סטיבן קינג: "דברים שצריך".
טרי אוקווין - דייל לאסי
פרנק ל. רידלי
צוות השחקנים > עונה 2

ליזי קפלן - אנני וילקס, אחות מעורערת נפשית אשר בעקבות תקלה ברכבה מגיעה עם אחותה לעיירה קאסל רוק, אנני וילקס מופיעה בסדרה כאישה באמצע שנות ה-30 לחייה ובכך ההתרחשויות בסדרה הן מקדימות להתרחשויות בספרו של סטיבן קינג: "מיזרי" בו אנני היא אישה מבוגרת יותר ומתבודדת.
פול ספארקס - ג'ון "אייס" מריל, אחיינו של פופ המיועד לרשת את העסק המשפחתי.
ברקהאד עבדי - עבדי האוולוודאג, אחיה הבוגר של נדיה, מנסה לחזק את הקשרים בין התושבים הסומליים בעיירה.
יוסרה ווארסמה - ד"ר נדיה האוולוודאג, רופאה סומלית העובדת כמפקחת רפואית בבית החולים בג'רוזלם לוט.
אלסי פישר - ג'וי וילקס, אחותה הצעירה של אנני, אותה אנני גידלה כאם.
מת'יו אלן - כריס מריל, אח של אייס המוצא את עצמו לכוד בסכסוך בין משפחת מריל לקהילה הסומלית.
טים רובינס - רג'ינלד "פופ" מריל, ראש משפחת הפשע מריל.
הפקה > פיתוח

טיזר טריילר רשמי עבור הסדרה הופץ באינטרנט על ידי רשת "הולו" ב-17 בפברואר 2017. ארבעה ימים לאחר מכן, "הולו" אישרה כי עונתה הראשונה של הסדרה תכלול 10 פרקים.
הטיזר טריילר שהופץ כלל אזכורים ודמויות ממספר יצירות של קינג, בהן: "זה", "הניצוץ", "דולורס קלייבורן", "מיזרי", "לוכד החלומות", "דברים שצריך", "סיילם לוט", "ריטה הייוורת' וגאולת שושנאק", קובץ הסיפורים "משמרת לילה", קובץ הסיפורים "המייל הירוק", קובץ הסיפורים "עונות מתחלפות", קובץ הסיפורים "לבבות באטלנטיס" וקובץ הסיפורים "סיוטים וחלומות".
המפיק ג'יי ג'יי אברהמס משמש כמפיק בפועל, יחד עם סאם שאו ודסטין תומאסון ששימשו גם כתסריטאים עבור הסדרה. תהליכי ההפקה החלו ביולי 2017, אך עדיין לא ידוע תאריך עלייה לשידור רשמי עבור הסדרה.
הפקה > צילומים

תהליכי ההפקה החלו באורנג', שבמסצ'וסטס ביולי 2017, וכללו צילומים בבית הספר שממוקם ברחוב פרובידנס בווסטרסטר ובמרכז העיר, כמו כן גם בבית ויקטוריאני שממוקם בעיר לנקסטר.
יום בחיי

| --- | --- |
לוגו התוכנית "יום בחיי"
לוגו התוכנית "יום בחיי"
 סוגה:  דוקו סלב דוקו-ריאליטי
 בימוי:  אלעד זכאי
 משתתפים:  שרית חדד, שירי מימון, לי בירן, משה פרץ, רותם סלע, מושיק עפיה, עידן יניב, רגב הוד, נועה קירל ועוד (ראו בפסקת המשתתפים)
 ארץ מקור:  ישראל ישראל
 שפות:  עברית 
 מספר עונות:  7
 מספר פרקים:  53
 הפקה
 חברת הפקה:  HOT
 צלמים:  דוד סידר, רותם ירון,
 שידור
 רשת שידור בישראל:  הוט בידור ישראלי KidZ yesVOD kids HOT VOD Young HOT Real
 פורמט (תמונה):  SDTV HDTV
 תקופת שידור מקורית:  2007–2016
 קישורים חיצוניים
 אתר של "יום בחיי" בהוט בידור ישראלי
 
יום בחיי היא תוכנית דוקו-ריאליטי ודוקו-סלב ישראלית ששודרה במשך שבע עונות, בין השנים 2007-2016. ב-HOT בידור ישראלי, ומתעדת את חייהם של ידוענים ישראלים תוך הצגת סדר יומם. ב-1 ביולי 2018 הסדרה עלתה ב-Kidz ללקוחות HOT. החל מה-8 ביולי 2018 משודרת ב-KidZ ללקוחות yes. משודרת גם בערוץ HOT Real, המשדר את רוב תוכניות הדוקו-ריאליטי של HOT.
רקע

סדרת הדוקו של HOT בידור ישראלי מתעדת את חייהם האישיים של ידוענים ישראלים. בכל פרק מתרכזים בידוען אחר, בסדר יומו, משפחתו, חבריו, עסקיו והופעותיו.
הפרק הראשון של הסדרה שודר ב-19 בספטמבר 2007, בכיכובה של דנה אינטרנשיונל.
משתתפים

| --- | --- |
 אודי ואביעד  עמית פרקש  עומר אדם  כמעט מלאכים  דון לני גבאי  עידן עמדי  אורי חזקיה  נתן בשבקין  ג'קי מנחם  ליטל סמדג'ה  אילנית לוי  דודו אהרון  עידן יניב  פנינה רוזנבלום  פבלו רוזנברג  אורית פוקס  נועה קירל  אסף גרניט  ניבר מדר  חן מזרחי:  רוני דלומי  מאסטר שף  גאליס  אור גרוסמן  עוז זהבי  מאיה בוסקילה  מאור אדרי  איזי  נופר מור  נאור אורמיה  אפרת דור  אלין לוי  שבוע סוף!  אביהו שבת  סטטיק ובן-אל תבורי  רוסלנה  נועה קירל  מייקל לואיס  מיכל אמדורסקי  ארץ נהדרת  דנה אינטרנשיונל
הערות שוליים

↑  עכבר העיר, איך דנה אינטרנשיונל נראית בבוקר?, באתר הארץ, 19 בספטמבר 2007
↑  תימנייה ממוצעת ביום, כוסית בלילה, באתר הארץ, 20 בספטמבר 2007
ערך זה הוא קצרמרבנושא טלוויזיה. אתם מוזמנים לתרום לוויקיפדיה ו.
מדינת קליפורניה נגד מארי

מדינת קליפורניה נגד מארי (ידוע גם בשמות "העם נגד מארי" או "אנשי מדינת קליפורניה נגד קונרד רוברט מארי") הוא משפט פלילי אמריקאי שנערך כנגד הרופא האישי של מייקל ג'קסון קונרד מארי שהואשם במותו של הזמר בשוגג לאחר שנקבע כי סיבת מותו של הזמר היה ממנת יתר של פרופופול. המשפט החל ב-27 בספטמבר 2011 בבית המשפט העליון המחוזי של לוס אנג'לס, קליפורניה. המשפט תועד בטלוויזיה והשופט אשר ניהל את המשפט היה מייקל פסטור. ב-7 בנובמבר אותה שנה הגיע פסטור להכרעה בפסק הדין ומצא את מארי אשם.
התובעים בתיק היו סגני התובע המחוזי בלוס אנג'לס דייוויד וולגרן ודבורה ברזיל ואילו הסנגורים במשפט היו אדוארד צ'רנוף, מת'יו אלפורד, ג'יי מייקל פלנגן ונארג גורג'יאן. הסנגורים טענו כי טען שג'קסון, שהיה עייף ותחת לחץ מחזרות, נטל שמונה טבליות של לוראזפאם ובנוסף הם טענו כי כאשר ד"ר מארי יצא מהחדר ג'קסון נטל בעצמו מנה של פרופופול שעם הלוראזפאם בעצם נגרם מותו של ג'קסון. בנוסף הסנגורים הציגו הוכחות כי ג'קסון בילה עם מארי לפחות שישה לילות בשבוע בהם התחנן בפניו שייתן לו תרופות חזקות מספיק בשביל להרדים אותו.
מארי אמר לרשויות שג'קסון להוט במיוחד לקבל פרופופול, כשתרופות הרגעה עוצמתיות אחרות לא הצליחו להרגיע אותו. העדויות הצביעו על כך שפרופופול, בשילוב עם תרופות אחרות במערכת של ג'קסון, מילאו את תפקיד המפתח במותו. בשנת 2011, חבר המושבעים מצא את מארי אשם לאחר כשמונה שעות של דיון, והוא נידון לארבע שנות מאסר, אך שוחרר לאחר שנה ו-11 חודשים עקב התנהגות טובה וגם בגלל אסירים נוספים שהיו צריכים להיכנס לכלא.
ציר הזמן של המשפט > 27 בספטמבר 2011, היום הראשון

המשפט נפתח עם הצהרות מצד שני הצדדים. לאחר מכן השופט צפה בתצלום של ג'קסון שוכב על אלונקה לאחר שכבר הוכרז כמת. לאחר מכן חבר המושבעים האזין לקלטת בה אמר ג'קסון דברים אחרונים לפניי מותו. עורך דינו של מארי אמר לבית המשפט שמארי אינו אשם במותו של ג'קסון, שג'קסון נטל מנת תרופות שהרגה אותו כל כך מהר שג'קסון "אפילו לא הספיק לעצום את עיניו". "מה שקרה במהלך הזמן הזה הוא שהמעשים והמחדלים של הרופא האישי של מייקל ג'קסון קונרד מארי הובילו ישירות למותו בטרם עת בגיל 50", אמר התובע וולגרן. "האמון השגוי הזה בידו של קונרד מארי הוא הגורם למותו של מייקל ג'קסון". הוסיף הובע לומר. לאחר דברים אלו העד הראשון, קני אורטגה, זומן להעיד.
ציר הזמן של המשפט > 28 בספטמבר 2011, היום השני

מייקל ווליאמס, עוזרו האישי של ג'קסון עלה להעיד.
ציר הזמן של המשפט > 29 בספטמבר 2011, היום השלישי

שני חברים לשעבר בצוות של ג'קסון, שומר הראש אלברטו אלוורז והשף קאי צ'ייס, עלו לדוכן העדים. אלוורז היה האדם הראשון שנכנס לחדר השינה של ג'קסון לאחר שמארי הפעיל את האזעקה. הוא ציין שמארי ביקש ממנו להניח בקבוקונים מהארון שליד המיטה של ג'קסון בשקית ולהביא לו בקבוק המכיל תמיסת IV (תמיסה המכילה מלח) ובקבוק נוסף שנראה לפי אלוורז כמו בקבור פרופופול לפניי שהתקשר לאמבולנס.